Ego Hugo dominus Corcharum et Rupis omnibus tam presentibus quam futuris notifico et impressione sigilli mei testificor et sum responsor et fidei iussor quod dominus Elisiardus de Chastelmorum dedit et concessit monachis Maceriis pro remedio anime sue et suorum omnes pasturas suas in perpetuum possidendas et in omnibus locis que ad ipsum pertinebant. Hoc vero laudaverunt tres filii predicti Elisiardi videlicet Hugo, Gaufridus, Bernardus. Acta sunt hec anno ab Incarnatione Domini Mo Co nonagesimo quinto. Huius autem rei testes sunt : Humbertus monacus de Maceriis, Robertus de Chastelmorum frater prefati Elisiardi, Bernardus de Castelmorum, Robertus de Chastelmorum, Hugo de Marine et Bernardus frater eius, Huo Dapres, Hugo maior Chorcarum, Tebelinus Lisechaux, Lambertus Liventer.